**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 06.03.2024, ora 08.00 – 07.03.2024, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 07.03.2024, ora 07.00**

**RÂURI**

Debitele au fost, în general, staționare, exceptând râurile din bazinele hidrografice: Vișeu, Iza, Tur, Lăpuș, Someșul Mare, Someșul Mic, Bârzava, Moravița, Caraș, Nera, Cerna, bazinele superioare ale Crișurilor, Jiului, bazinele superioare și mijlocii ale Mureșului, Timișului și bazinul mijlociu al Oltului, unde au fost în creștere ca urmare a precipitațiilor căzute în interval, cedării apei din stratul de zăpadă și propagării.

Debitele se situează la valori peste mediile multianuale lunare pe râurile din bazinul hidrografic al Vișeului, bazinele superioare ale Someșului Mare, Jiului, Cibinului, Lotrului, bazinul superior şi mijlociu al Bistriței, cursul mijlociu şi inferior al Prutului și pe unii afluenți din bazinul mijlociu al Oltului. Pe celelalte râuri debitele se situează la valori cuprinse între 30-80% din normalele lunare, mai mici (sub 30%) pe râurile din bazinele hidrografice: Moravița, Vedea, Argeș, Rm. Sărat, Bârlad, cursul Ialomiței, afluenții Trotuşului, Prutului și pe unii afluenți din bazinele inferioare ale Jiului, Oltului și pe unele râuri din Dobrogea.

În interval au fost emise două **ATENȚIONĂRI HIDROLOGICE** pentru fenomene imediate.

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi în creștere, ca urmare a precipitațiilor lichide prognozate, cedării apei din stratul de zăpadă și propagării, pe râurile din bazinele hidrografice: Crișuri, Mureș, Bega, Timiș, Bârzava, Moravița, Caraș, Nera, Cerna, bazinele superioare și mijlocii ale Someșului, Jiului și bazinul mijlociu al Oltului.

Pe râurile din bazinele hidrografice: Vișeu, Iza, Tur, Crasna, Barcău și bazinul inferior al Someșului, debitele vor fi în scădere, iar pe celelalte râuri vor fi staționare.

Sunt posibile creșteri de niveluri și debite, pe râurile din zonele de deal și munte, mai ales pe cele din vestul, sud-vestul, centrul și sudul țării, datorită efectului combinat al precipitațiilor lichide prognozate, cedării apei din stratul de zăpadă din zonele montane aferente și propagării.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

Debitul la intrarea în țară (secțiunea Baziaș) în intervalul 06-07.03.2024 a fost în scădere, având valoarea de 6200 m3/s, sub media multianuală a lunii martie (6700 m3/s).

În aval de Porţile de Fier debitele au fost în scădere pe sectoarele Gruia – Corabia și Brăila– Tulcea, în creștere pe sectorul Tr. Măgurele – Călărași și relativ staționare pe sectorul Cernavodă – Vadu Oii.

Debitul la intrarea în țară (secțiunea Baziaș) va fi în scădere (6000 m3/s).

În aval de Porţile de Fier, debitele vor fi în scădere pe sectorul Gruia – Zimnicea, în creştere pe sectorul Giurgiu – Galați și staționare pe sectorul Isaccea – Tulcea.

***Se situează în faza I-a de apărare următoarele sectoare de dig:***

* Sf. Gheorghe și Tudor Vladimirescu (din administrarea ANAR); Nufăru-Victoria (din administrarea consiliilor locale) - jud. Tulcea.

**2.** **Situația meteorologică în intervalul 06.03.2024, ora 08.00 – 07.03.2024, ora 06.00**

**ÎN ŢARĂ**

Valorile termice diurne s-au menținut peste normalul climatologic al perioadei în mare parte din țară, dar față de ziua precedentă au marcat o scădere în regiunile intracarpatice și local în sud-est. În sudul și estul teritoriului nebulozitatea a persistat în cea mai mare parte a intervalului, iar în rest au fost înnorări temporar accentuate, mai ales în a doua parte a zilei și noaptea. Au fost averse în Banat, Crișana, Maramureș și Transilvania, pe arii restrânse însoțite de descărcări electrice, iar în Oltenia și izolat în nord-vestul Munteniei au fost ploi și burnițe. Pe alocuri cantitățile de apă au depășit 15...20 l/mp în vest și centru, iar în județul Cluj, precum și din surse externe în județul Arad au fost consemnate căderi de grindină de mici dimensiuni. La munte treptat au predominat ninsorile, iar spre sfârșitul intervalului în depresiunile din estul Transilvaniei și în nordul Moldovei s-au semnalat precipitații mixte. Stratul de zăpadă era prezent la munte și măsura în platformele stațiilor meteorologice până la 138 cm la Bâlea Lac. Vântul a suflat slab și moderat, pe arii restrânse cu unele intensificări în zonele de munte. Temperaturile maxime s-au încadrat între 4 grade la Câmpulung și 17 grade la Jimbolia și Timișoara, iar la ora 6 se înregistrau temperaturi cuprinse între -2 grade la Călărași, Oltenița și Grivița și 8 grade la Banloc, Jimbolia și Timișoara. La începutul intervalului, în nord-est a fost ceață.

OBSERVAȚII: de ieri de la ora 6 au fost în vigoare 4 mesaje de atenționare cod galben pentru fenomene meteorologice periculoase imediate, 2 emise de către SRPV Timișoara, 1 de către SRPV Sibiu și 1 de către SRPV Bacău.

**LA BUCUREŞTI**

Valorile de temperatură diurne au scăzut față de intervalul anterior și s-au situat în jurul mediilor multianuale, astfel temperatura maximă a fost de 10 grade la toate stațiile meteorologice. Cerul a fost mai mult noros, iar vântul a suflat slab până la moderat. La ora 6 se înregistrau 1 grad la stația meteorologică Băneasa, 2 grade la Afumați și 3 grade la Filaret.

**3. Prognoza meteorologică în intervalul 07.03.2024, ora 08.00 – 08.03.2024, ora 08.00**

**ÎN ŢARĂ**

Vremea va fi în general închisă, iar valorile de temperatură vor marca o scădere față de intervalul anterior și se vor situa în jurul mediilor multianuale. Se vor semnala precipitații sub formă de ninsoare la munte, ploaie în Banat, Crișana, Oltenia, local în Maramureș și Muntenia și cu totul izolat în Dobrogea, iar local în Transilvania și Moldova vor fi ploi și trecător lapoviță. Izolat se vor acumula cantități de apă de 10...15 l/mp în vestul, sud-vestul teritoriului și la munte. Vântul va sufla slab și moderat, cu unele intensificări în nord-vest, centru și sud, unde va atinge viteze în general de 35...45 km/h. Temperaturile maxime se vor încadra între 2 și 10 grade, iar cele minime între -4 și 5 grade.

**LA BUCUREŞTI**

Vremea se va răci față de ziua precedentă și va fi în general închisă. Trecător va ploua slab, iar vântul va sufla moderat, cu ușoare intensificări (rafale de 40...45 km/h). Temperatura maximă va fi de 7...9 grade, iar minima de 2...3 grade.

1. ***CALITATEA APELOR***

***Administrația Națională Apele Române*** revine cu informații suplimentare referitor la poluarea accidentală cu produse petroliere, produsă în data de 04.03.2024, ora 13, ca urmare a unor fenomene naturale, in zona Tașbuga-comuna Asău, județul Bacău, menționând următoarele:

* In anul 2019 in urma unei informări primita din partea SC OMV Petrom SA Asset VIII Moldova Nord, transmisa către ABA Siret a fost comunicat faptul ca din cauza unor fenomene naturale in zona Tașbuga-comuna Asău, au apărut scurgeri de apa cu spuma de țiței. Aceste fenomene au fost identificate in zona alunecărilor de teren din anii'80. După incidentul din 30.04.2019,SC OMV Petrom SA Asset VIII a realizat o captare a acestui afloriment printr-o cutie de colectare din metal cu capace, de dimensiuni 3x3x1.2 m de unde produsul petrolier colectat este pompat in sistemul de injecție al OMV Petrom.
* In data de 05.03.2024 s-a constatat prezenta de produs petrolier provenit din afloriment, ca urmare a defectării pompei de transport, ce a condus la deversarea in mod natural a acestuia.
* Din afloriment apa curge într-o zona mlăștinoasa cu dimensiunea de cca 1000 mp, aflata la o distanta de cca 500 m de afloriment. Din afloriment se formează cursul de apa necadastrat Santa Mare ce se varsă râul Asău.
* Din observațiile vizuale si olfactive, apa nu prezinta irizații de produs petrolier, având un aspect limpede iar patul de scurgere este de culoare roșie, specifica minereurilor de fier. Din zona mlăștinoasa apa își continua cursul natural pana in râul Asău pe o distanta de 3.5 km.
* Cu ocazia controlului a fost verificata si zona de confluenta a cursului de apa necodificat Santa Mare cu râul Asău, iar din observațiile vizuale si olfactive apa prezenta un aspect natural, limpede fără irizații de produs petrolier, suspensii sau alte tipuri de încărcare, fără miros specific.
* Reprezentanții SC OMV Petrom SA Zona de producție Moldova au intervenit pentru stoparea si diminuarea scurgerilor de produs petrolier din zona aflorimentului prin montarea de baraje absorbante si aplicarea de material absorbant. SC OMV Petrom SA Zona de producție Moldova nu deține instalație de extracție, transport sau depozitare de produs petrolier in zona aflorimentului.
* ABA Siret a stabilit pentru SC OMV Petrom SA Zona de producție Moldova masura de monitorizare permanentă a zonei aflorimentului si informarea in scris cu privire la eventuale modificări apărute si la modul de administrare a instalației de captare a aflorimentului.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei III de restrictii.
* **Judetul Iasi:** Se mentine situatia de restrictii in alimentarea cu apa pentru piscicultura la folosintele:

\*S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrării apei din sursa r. Miletin – ac.Halceni.

\*S.C. ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

- Se menține situatia de restrictii in alimentarea cu apa la folosinta:

\*S.C. APAVITAL S.A.Iasi prin reducerea debitelor de la 33.0 l/s la 26.0 l/s la sursa r. Bahlui – ac.Pârcovaci corespunzator treptei III de aplicare a restricțiilor.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru: S.C. AQUAVAS S.A. VASLUI – Sucursala Vaslui din acumularea Solesti.

***Administratia Bazinala de Apă Olt***

* **Judetul Brasov:** Incepand cu data de 21.12.2023 Compania APA Brasov S.A. anunta inceperea diminuarii preluarii de apa bruta din Acumularea Sacele – pr.Tarlung cu 450 l/s si inceperea compensarii necesarului de apa din sursa subterana de rezerva - Front captare A.N.I.F. – zona Harman Prejmer (aplicare prevederi “Plan de restrictii si folosire a apei in periodele deficitare”). Nu s-au impus restrictii de alimentare cu apa la populatie.

***Administratia Bazinala de Apă Mureș***

* **Judetul Hunedoara:** Incepand cu data de 06.03.2024, la ora 18.10, ApaProd Hunedoara a trecut de la alimentarea cu apa din ac. Cincis la alimentarea cu apa din sursa Hobita / r. Barbat (cf. adr. ApaProd nr. 845/06.03.2024).

***Administratia Bazinala de Apă Jiu***

* **Judetul Hunedoara:** Incepand cu data de 17.05.2022 a fost oprita alimentarea cu apa a Barajului Valea de Pe?ti, din Priza Campu lui Neag (Buta), pentru efectuarea lucr?rilor de înlocuire a conductei de aduc?iune Buta-Baraj.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate in data de 05.03.2024 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon). **A fost înregistrată depășirea valorii limită zilnice pentru indicatorul particule în suspensie PM10 (pulberi în suspensie cu diametrul sub 10 microni) la stațiile IS-5 (județul Iași) și AR-2 (județul Arad).** Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislația naţională și europeană.

1. **În domeniul solului și vegetației**

***Garda Forestiera Râmnicu Vâlcea*** informează despre producerea, în in 05.03.2024, ora 15.00 unui incendiu care a afectat 7,5 ha litiera pe raza OS Balcesti, loc Zatreni, jud Valcea. Incendiul a fost stins in aceeasi zi, la ora 18.00 prin interv a 8 silvicultori si 8 cetateni. Cauze: incendierea vegetatiei limitrofe.

***Garda Forestiera Focșani*** informează despre producerea, în 05.03.2024, ora 18.45 unui incendiu care a afectat 7 ha vegetatie plantatie pe raza OS Ianca, localitatea lanca, jud Braila. Incendiul a fost stins in aceeasi zi, la ora 20.00 prin interv a 6 silvicultori, 13 pompieri si a 2 politisti. Cauze: necunoscute.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE**